text: Kontanthjælpsmodtagere samler skrald  
  23 september 2011 kl. 15.12
  Det begyndte som et kontroversielt forslag i Esbjerg - nu er det en realitet i Kolding: Kontanthjælpsmodtagere samler skrald langs vejene. 
  I Kolding Kommune har de været i gang siden 1. september. Kommunen stiller 15-20 aktiveringspladser til rådighed for arbejdsløse, som så bliver sendt ud med affaldstænger og skraldeposer.
  Det er jobcentret i Kolding, der henviser de kontanthjælpsmodtagere, man mener der er egnede til at arbejde.
  Lige nu er seks kontanthjælpsmodtagere aktiveret på denne måde. Men det er meningen, at ordningen om kort tid skal omfatte 15 til 20 af Kolding kommunes kontanthjælpsmodtagere.
  Kolding er første kommune til at indfører aktiveringsordningen, men andre kommuner er på vej med lignende tiltag. 
  Henrik Vallø, formand for arbejdsmarkedsudvalget i Esbjerg, meldte allerede ud i foråret, at Esbjerg kommune ville aktivere kontanthjælpsmodtagerne.
  Ved årsskiftet er Esbjerg kommune klar til at indfører samme ordning som Kolding.
  